Prentútgáfa Stundarinnar kemur næst út þann 7. febrúar . Þessi grein er rúmlega 2 mánaða gömul . Þorsteinn Már ætlaði að kaupa ríkisflugfélag Grænhöfðaeyja með Björgólfi Íslenska útgerðin Gjögur er stór fjárfestir í ríkisflugfélagi Grænhöfðaeyja . Flugfélagið var nær gjaldþrota þegar viðskiptin áttu sér stað . Gjöful en vannýtt fiskimið eru fyrir utan Grænhöfðaeyjar og vilja yfirvöld í landinu fá erlenda fjárfesta til að hefja útgerð . Saman á GrænhöfðaeyjumÞorsteinn Má Baldvinsson ætlaði að taka þátt í fjárfestingu Björgólfs Jóhannssonar í ríkisflugfélagi Grænhöfðaeyja fyrr á árinu . Af því varð þó ekki . Þeir sjást hér saman í viðtali sem tekið var við höfnina á Akureyri eftir að Björgólfur tók við forstjórastarfi Samherja af Þorsteini Má í síðustu viku . Mynd : Vísir / Sigurjón Þorsteinn Már Baldvinsson , forstjóri Samherja , sem er í leyfi eftir umfjöllun Wikileaks , Kveiks , Stundarinnar og Al Jazeera um viðskiptahætti félagsins í Namibíu og skattaskjólum , ætlaði að vera þátttakandi í fjárfestahópi Björgólfs Jóhannssonar sem keypti meirihluta í ríkisflugfélagi Grænhöfðaeyja í Afríku fyrr á árinu . Stofnað var íslenskt eignarhaldsfélag utan um fjárfestinguna og var sonur Þorsteins Más , Baldvin Þorsteinsson , stjórnarfomaður félagsins fyrst eftir að það var stofnað , en hætti í stjórninni í lok mars á þessu ári . Auk þess , eða í staðinn , eru eigendur útgerðarinnar Gjögurs á Grenivík í hluthafahópnum og er Ingi Jóhann Guðmundsson , einn eigandinn , orðinn stjórnarformaður í stað Baldvins . Ingi Jóhann er líka nýr stjórnarformaður Síldarvinnslunnar eftir að Þorsteinn Már hætti í stjórninni í vikunni út af Samherjamálinu í Namibíu . Íslensku fjárfestarnir eru því komnir í samvinnuverkefni ( e. Joint venture ) með ríkisvaldinu á Grænhöfðaeyjum . Kristján Þór vill ekki skilgreina samband sitt við Þorstein Má Kristján Þór Júlíusson sjávarútvegsráðherra hefur í gegnum tíðina ekki viljað skilgreina samband sitt og Þorsteins Más Baldvinssonar sem samband vina . Saksóknarinn lýsti meintum brotum namibísku ráðamannanna sex sem sitja í gæsluvarðhaldi og þátttöku Samherja í þeim fyrir dómi .